=== Tronfølger ===
Ferdinand blev udnævnt til [[tronfølger]] i Rumænien som arving til sin barnløse farbror [[Carol 1. af Rumænien|Kong Carol 1.]] i [[1888]]. Ferdinand, der var fremmed i sit nye hjem i Rumænien, indledte et forhold med en af [[Elisabeth af Wied|Dronning Elisabeth]]s [[hofdame]]r, [[Elena Văcărescu]], på trods af at den rumænske forfatning forbød et ægteskab mellem dem. Udfaldet blev, at Ferdinand blev tvunget til at foretage en rejse gennem [[Europa]] for at finde sig en brud af kongelig familie. Han giftede sig i [[1893]] med [[Victoria af Storbritannien|Dronning Victoria]]s barnebarn, [[Prinsesse Marie af Edinburgh]], datter af [[Alfred af Sachsen-Coburg og Gotha|Prins Alfred af Storbritannien]] og [[Maria Alexandrovna af Rusland|Storfyrstinde Maria Alexandrovna af Rusland]]. Ægteskabet var ikke lykkeligt, på trods af at de fik seks børn. Marie fandt ham kold og usympatisk, og det rygtedes, at hendes elsker, [[fyrst]] [[Barbu Știrbey]], var far til hendes to yngste børn.
Titler Religion Samfund Biblioteks-_og_informationsvidenskab Kultur